Rīgā 2016. gada 27. maijā

Latvijas Organiskās sintēzes institūta Iepirkumu komisija ir saņēmusi un izskatījusi ieinteresēto piegādātāju jautājumus par Latvijas Organiskās sintēzes institūta izsludināto B daļas pakalpojumu iepirkumu **„Organizatoru pakalpojumu sniegšana Latvijas Organiskās sintēzes institūtam starptautiskās konferences „Balticum Organicum Syntheticum 2016” un simpozija „pre-BOS2016” rīkošanai”**,

iepirkuma identifikācijas Nr.: **OSI 2016/15 BI**.

**Ieinteresētā piegādātāja jautājumi un Iepirkumu komisijas atbildes:**

Saistībā ar lektoriem - vai jums ir kādi potenciālie rezerves kandidāti?

Konference ir ļoti tuvu. Iepirkums arī jāiesniedz ļoti drīz. Tik augsta līmeņa lektori savus pasākumus plāno jau gadu, divus iepriekš.

**Atbilde:**

*Konkrētu rezerves kandidātu mums, diemžēl nav. Pēc pieredzes ar citu konferenču rīkošanu, labāka lektoru pieejamība varētu būt ASV nevis Eiropā.*

Telpā no 4. līdz 6. jūlijam jābūt izvietotiem numurētiem stendiem (963×2360 mm, +/- 2%), uz kuriem būtu iespējams izvietot orientējoši 140 (skaits tiks precizēts, bet tas būs robežās no 120 līdz 160) stenda referātus, kā arī materiāli, ar kuru palīdzību var piestiprināt stenda referātus pie stendiem. Uzstādīšanas un novākšanas laiki jāsaskaņo ar pasūtītāju nedēļu pirms pasākuma.

Vai stendiem jābūt novietotiem kā atsevišķām plaknēm uz kuriem no abām pusēm ir iespējams nodrošināt referātu pielikšanu, vai arī tiem ir jābūt savienotiem (kā grāmatas atvērums vai zig-zag veida)?

**Atbilde:**

*Stendus paredzēts izvietot lauztas līnijas (zig-zag) veidā.*

Vai stendiem nepieciešams nodrošināt papildus apgaismojumu?

**Atbilde:**

*Jā, stendiem nepieciešams nodrošināt papildus apgaismojumu.*

Cieņā,

Artūrs Aksjonovs

Latvijas Organiskās sintēzes institūta

Iepirkumu nodaļas vadītājs

Tel. 67014884